46. schôdza NR SR - 7.deň - A. dopoludnia
Dátum: 2015-02-05
Poslanec: Mikloško, Jozef (KDH)
Druh vystúpenia: Vystúpenie v rozprave

102. Vážený pán predseda, ďakujem za prvé miesto. Trocha sa ponáhľam o 12.00 hod., takže mi to vyhovuje veľmo. Je kus roboty v tom zákone, určite, ale myslím si, že je nereálny, nepripravený, nemôžem ho podporiť a treba začať zhora zmenou volebného systému, a k tomu by som chcel povedať pár slov. No to, že by tu raz aj kandidovali nezávislí poslanci ako v Amerike, že "running" po tých všetkých republikách a vyhrá o jeden hlas, je senátor alebo kongresman, to by bolo pekné, by sme volili svoje osobnosti, ktorým veríme, ktorí sú čitateľné, vieme, kto to je a tak ďalej a tak ďalej. Len tento zákon to ešte neprináša. Takisto možnosť voliť viacero politických strán. Babky vždy hovoria, ja by som aj toho chcela, aj toho, aj toho, keby som mohla tri strany zakrúžkovať. No tento návrh to ešte neprináša, aby to bolo naozaj reálne a zrozumiteľné. Tých nezávislých začína byť príliš veľa, no. To vidíme na komunálnej úrovni, už to tu bolo povedané. Sú to pekné heslá, priama demokracia, sme proti stranám, a tak ďalej, mladé pušky. Ale sú to veľmi často neriadené strely, bohužiaľ, aj v OĽaNO nie všetci, ale sú takí, ktorí naozaj nevedia, jak zareagujú, a teda tým pádom sa nedá na nič poriadne spoľahnúť, a tie mladé pušky sú dobré, ale jak skončí voľba, voľby skončia, tak rýchlo tie pušky poobrátia proti sebe a bude to tak, jako to bolo predtým. No v komunálnych voľbách sme videli, že zvíťazilo strašne veľa tých NEKA kandidátov, ale viete, že niektorí sa potom veľmi rýchlo vyfarbili, že neni sú NEKA, ale že sú "KA", a potom tá súčasná nedôvera k politickým stranám a ten trend s NEKA tu je, ale neni to len zdravý trend, na komunálnej úrovni, by som povedal, že tam by mali byť všetci NEKA v tom, že nejde im o vysokú politiku, ale ide im o občanov, o komunálne veci, problémy a tak ďalej. Ja verím, že na rozumných úrovniach, na rozumných dedinách, mestách, napríklad v našom Svätom Jure, môžem povedať, že teraz to tak bude, predtým to tak nebolo, že ide o ľudí, a zabudnime vlastne, kde sme, ale ide nám o ľudí. Že toto by tento systém mohol byť v budúcnosti aj tu v parlamente, ale sme ešte veľmi ďaleko od toho. Otázka volebného systému. No my máme pomerný, viete, aký je to počet hlasov, teda podľa jednotlivých strán a tak ďalej, je väčšinový, kde zvíťazí víťaz, jak som hovoril na ten americký systém, napríklad je aj zmiešaný, že môže byť polovica tak, polovica tak, no čiže k tomu by sme nejako mohli voľakedy smerovať, že by náš systém sa trocha zmenil, ale to chce veľkú debatu o tomto, ktorá nateraz ešte neodznela. Viac obvodov. No máme od Mečiara jeden obvod, všetci boli s tým spokojní, pretože takto sa dostal ich kandidát, šéf do všetkých dedín, ale zas to bolo príliš centralizované, príliš Bratislava, menej regióny a tak ďalej. Niekto už hovoril o štyroch volebných obvodov, niekto o ôsmych volebných obvodoch, tak jako sú VÚC-ky. Čiže toto je tiež diskutabilná, tiež si to vyžaduje dlhší, dlhšiu debatu. Takisto tých 10-tisíc podpisov na petíciu za nezávislého kandidáta sa mi zdá veľmi málo, 10-tisíc je veľmi málo, vidíte, na referendum treba podstatne viac aj na všetko treba podstatne viac. No veľa peňazí, tých 10-tisíc zoženie bez problémov, naozaj, naozaj, každému dá 5 euro, za chvíľu má 10-tisíc týchto, no. Takisto tá požiadavka, že len jedného nezávislého kandidáta môže jeden človek podpísať, je tiež trocha zlé. Mne sa páčia napríklad piati nezávislí kandidáti, prečo by som všetkých nemohol v budúcnosti podpísať. Čiže toto tá požiadavka, že len jedného, je, myslím, veľmi obmedzujúca, a teda zlá, no. To, že môže zaškrkovať desiatich kandidátov na desiatich kandidačných listinách, to je tiež, sa mi zdá, také ešte nedomyslené. No tak to babka bude naháňať tých, tie, tých 10 kandidátnych listín, tak toto je, sa mi zdá, tiež ešte nedomyslené. Je to smer k tomu, aby sme sa mohli venovať aj iným politickým stranám, nielen tej našej, a keď je tam niekto veľmi dobrý, ale je to nedomyslené. Čiže nemajte mi za zlé, kolegovia, myslím, že to je ešte nezrelé, momentálne nereálne, ťažko to podporiť a treba začať zmenou volebného systému. Už neviem, či rok do volieb stačí na to, aby sa to začalo diskutovať aj realizovalo, ale tam je naša vôľa, že máme jeden mandát, jeden obvodový systém a že nie je zmiešaný, ale že je iba pomerný. Ďakujem.